Valhalla Park-inwoners weer gehuisves | Maroela Media
Valhalla Park-inwoners weer gehuisves
6 Januarie 2014
Foto: @sayeddhansay op Twitter
Inwoners van die Agstelaan informele nedersetting in Valhalla Park, Kaapstad, is nou weer almal gehuisves ná ŉ brand verlede maand hul huise vernietig het.
“Die primêre begunstigdes is almal geakkommodeer kragtens ŉ formele uitleg wat uiteindelik al 600 families in die informele nedersetting sal vestig,” het Wilfred Solomons-Johannes, woordvoerder vir die stad se ramp- en risikobestuursentrum, Maandag in ŉ verklaring gesê.
Elke familie sal toegang hê tot water, spoeltoilette, voorafbetaalde elektrisiteit en vullisdienste.
Konstruksie sal na verwagting in Oktober begin. Die families word tans gehuisves op toegekende persele met tydelike waterpype en mobiele spoeltoilette. “Elektrisiteit sal binnekort beskikbaar gemaak word,” het hy gesê.
“Families wat nie deur die brand geraak is nie sal ook na die verbeterde persele verskuif word.”
Meer as 1 500 mense is op 23 Desember dakloos gelaat ná ŉ brand in die informele nedersetting uitgebreek het.
Valhalla Park-brand: Kaapstad verskaf steeds hulp
1 400 dakloos ná brand
brand Kaapstad Valhalla
Angela Merkel in ski-ongeluk beseer
Besoedelde water in Selati-rivier